Šiaulių gidas

Bėgimas kilimo – tūpimo taku „Runway Run‘24
2024-04-13 10:00 - 14:00 (Europe/Helsinki)
Runway Run‘24 – tai unikalus, vienintelis toks Lietuvoje bėgimas kilimo – tūpimo taku, kuriuo kyla ir leidžiasi Lietuvos Karinių oro pajėgų orlaiviai kartu su NATO Baltijos šalių oro policijos misiją vykdančiais sąjungininkų naikintuvais. Šio bėgimo tikslas priminti, kad esame stipriausio karinio aljanso NATO dalimi jau 20 metų skaičiuojant nuo kovo 29 d.
Kartu su Lietuvos kariais, bėgs mūsų sąjungininkai, organizacijos, sporto klubai, mokymo įstaigos, pavieniai entuziastai bei visi norintys nuo jauniausio iki vyriausio.
Bėgimo metu kilimo-tūpimo takas nusispalvina nacionalinės atributikos spalvomis ir veda finišo link. Bėgimo distancija – 3000 metrų. Atstumą įveikti galima bėgant ar einant, svarbiausia – kartu ir viena kryptimi.
Renginio metu galėsite susipažinti su Lietuvos Kariuomenės Karinių oro pajėgų naudojamais kariniais orlaiviais, NATO Oro policijos misiją vykdančiais Ispanijos ir Portugalijos naikintuvais, taip pat pilotais, pamatyti Lietuvos kariuomenės karinę ekspoziciją, naudojamą ginkluotę, ekipuotę, techniką bei galėsite užduoti rūpimus klausimas apie nuolatinę privalomąją pradinę karo tarnybą.
Pirmieji 5000 dalyvių sėkmingai įveikę distanciją bus apdovanoti unikaliu Lietuvos Karinių oro pajėgų bėgimo „Runway Run‘24“ suvenyru bei pavaišinti bandele.
Renginio metu klausysime DJ JOVANI ritmų!
Tikslinė informacija:
Data: 2024 m. balandžio 13 diena;
Vieta: Lietuvos kariuomenės Karinių oro pajėgų Aviacijos bazė (Įėjimas per senąjį automobilių turgų);
Laikas: vartai atsidaro 10:00 val.;
Karinė ekspozicija: nuo 10:00 val.;
Išvykimas į starto vietą: nuo 11:00 iki 11:50 val.;
Startas: 12:00 val.;
Koncertas: 13:00 val.;
Renginio pabaiga: 14:00 val.
Papildoma informacija:
Daiktų saugykla: ne;
Persirengimo vietos: ne;
Apšilimo teritorija Starto vietoje: taip;
Tikrinimas įeinant į karinę teritoriją: taip.
Dviračių rakinimo tvorelės: taip (pasirūpinkite spynomis):
P.S.
Renginys tinka neįgaliesiems.
Keturkojus draugus palikite namie, nes keliamas naikintuvų triukšmas gyvūnams kelia stresą.
*Asmenys, patenkantys į renginį ar išeinantys iš jo gali būti tikrinami.
**Renginys bus fotografuojamas ir filmuojamas.

Lauros Remeikienės ir Rolando Janušo albumo pristatymo koncertas „Švęsk gyvenimą“
2024-04-12 19:00 | Šiaulių kultūros centro Didžioji koncertų salė (Aušros al. 31)
Nuostabus muzikinis duetas – Laura Remeikienė ir Rolandas Janušas – kviečia į vienintelį pavasariu kvepiantį albumo pristatymo koncertą „Švęsk gyvenimą“!
Balandžio 12 d. 19 val. Šiaulių kultūros centre skambės klausytojų jau pamėgtos dainos bei nauji muzikiniai kūriniai, sukurti specialiai šiam duetui.
Svečiuose: grupė „Vairas“, „Lauros studijos“ choras ir Šiaulių miesto styginių kvartetas.
Muzikos mylėtojų laukia ne tik pavasariu kvepiantis koncertas, bet ir šiltas susitikimas su duetu po jo ir dar dažais kvepiantis albumas „Švęsk gyvenimą“.
Renginio trukmė: ~1 val. 30 min.

Didysis drifto sezono atidarymas
2024-04-12 15:00 - 2024-04-14 17:00 | Šiaulių arena
Didysis Drifto Sezono Atidarymas 2024 – Šiaulių Arena
Vieta: Šiaulių arena (Šiauliai Jono Jablonskio g. 16,)
Data:
2024 04 12 – Žiūrovams įėjimas nemokamas – Treniruotė, Drift taxi, Automobilių KavaGeris
2024 04 13 – Lietuvos Drifto Čempionato Street lygos 1 etapas ir Tuning TEAM car show
2024 04 14 – Lietuvos Drifto Čempionato Semi-PRO lygos 1 etapas
———- INFORMACIJA ŽIŪROVAMS ———-
Atvykimo nuoroda: https://maps.app.goo.gl/kvJ2HsPQJPP6yfVT9
Didžiausias ir patraukliausias šių metų renginys jau ne už kalnų “Didysis Drifto Sezono Atidarymas”. Driftas tai viena iš populiariausių auto sporto šakų pasaulyje. Driftas ypatingas tuo, kad dažniausiai žiūrovas gali stebėti startą, visą kovą ir finišą iš vienos vietos. Didysis atidarymas žada būti nepamirštamas, tiesiogine to žodžio prasme, kraują kaitins ne tik artimos kovos, bet ir ugnies bei dūmų efektai, kurios paruošė organizatoriai. Drifto, kaip auto sporto esmė – pravažiuoti trasą pagal iš anksto suplanuotą trajektoriją. Trasoje jūs matysite ne vieną automobilį kaip įprasta, o du, kurie važiuos itin mažu atstumu vienas nuo kito, nes antrojo piloto užduotis atkartoti pirmojo bolido trajektoriją ir tai padaryti turi važiuodamas minimaliu atstumu nuo savo varžovo. Dažnai tarp pilotų automobilių atstumo nebelieka, nes važiuojantis iš galo pilotas gali net paliesti priekyje važiuojančio piloto automobilį. Visa tai geriau pamatyti negu perskaityti.
Renginį sudaro trijų dienų veiksmas.
Pirmą dieną žiūrovai galės ne tik pažiūrėti, bet ir pajausti kas yra driftas. Bus galimybė bet kuriam žiūrovui pravažiuoti šalia piloto ir pajausti apkrovas, ir padangų dūmų kvapą sėdint šalia piloto, kitaip sakant bus galimybė išbandyti Drift Taxi paslaugą. Žiūrovų laukia gražiausių bei įdomiausių Lietuvoje sportinių, bei Automobilių KavaGeris.
Antrąją dieną, šeštadienį, žiūrovai galės stebėti kas laimės pirmąjį Lietuvos Drifto Čempionato Street lygos etapą ir Tuning TEAM car show.
Trečiąją dieną, sekmadienį, ko gero Šiauliuose atsidurs kiečiausi Lietuvos vyrukai bei merginos, t.y. Lietuvos Drifto Čempionato Semi-PRO lygos pilotai ir pilotės.
Renginio metu įėjimas į teritorija per Šiaulių arenos pagrindinį įėjimą.
Penktadienis 2024 04 12 d.: žiūrovams įėjimas nemokamas .
Iki 2024 04 13 d. 1 dienos bilieto kaina 12 eurų dvejų dienų bilieto kaina 20 eurų, nuo 2024 04 13 d. ir vietoje 1 dienos bilieto kaina 15 eurų dvejų dienų bilieto kaina 25 eurų
Vaikams iki 12 metų įėjimas nemokamas
Iš anksto bilietai pardavinėjami:
https://www.bilietai.lt/…/didysis-drifto-sezono…/
Renginio 12-14 dienomis – Šiaulių arenos kasoje.
Tvarkaraštis:
Penktadienį treniruotė Automobilių KavaGeris:
Pirma grupė 20-40 automobilių:
13:00 – 14:00 Atvažiavimas, registracija, Tech komisija
14:00 – 14:20 Dalyvių instruktažas
14:30 – 18:30 Treniruote – DRIFTTAXI
16:00 – 19:00 Automobilių paroda rungtys
………………………………………………………………………………………
Šeštadienį LDČ Street 1 etapas
8:00 – 9:00 atvykimas į Drift arena registracija, Tech komisija
9:00 – 9:30 Dalyvių instruktažas 1 (Štabas)
9:40 – 11:20 Treniruote (4 važiavimai)
11:20 – 11:40 Dalyvių instruktažas 2 (Štabas)
11:40 – 14:00 Treniruote (4-6 važiavimai)
14:00 – Tuning TEAM car show įleidžiami dalyviai
14:00 – 16:10 Kvalifikacija (2 važiavimai)
16:10 – 16:30 Dalyvių instruktažas 3 (Štabas)
16:40 – 19:00 Poriniai važiavimai
19:00 LDČ Street 1 etapo ir Tuning TEAM car show Apdovanojimai
………………………………………………………………………………………
Sekmadienis LDČ Semi-PRO 1 etapas
8:30 – 9:20 atvykimas į Drift arena registracija, Tech komisija
9:20 – 9:50 Dalyvių instruktažas 1 (Štabas)
10:00 – 11:40 Treniruote (4 važiavimai)
11:40 – 12:00 Dalyvių instruktažas 2 (Štabas)
12:00 – 14:00 Treniruote (4-8 važiavimai)
14:00 – 15:30 Kvalifikacija (2 važ)
15:40 – 16:00 Dalyvių instruktažas 3 (Štabas)
16:10 – 18:30 Poriniai važiavimai
18:30 Apdovanojimai
Renginio nuoroda: https://www.facebook.com/events/675810717846309
Organizatorius: Drift Arena racing team

Evaldo Jasaičio „stand up“ pasirodymas „Svajonių jaunikis“
2024-04-11 20:00 | Šiaulių kultūros centro Kamerinė salė (Aušros al. 31)
Po sėkmingo „Tobulas tėvas“ „stand up“ turo, Evaldas susitaupė pinigų ir sugebėjo pasipiršti. Dabar likęs be pinigų ir šiek tiek abejodamas savo pasirinkimais, jis išsiruošia į paskutinį turą kaip laisvas, jaunas ir civilinės metrikacijos saitų neapribotas vyras. Todėl, mielieji, suskubkite pamatyti šią neapsakomai juokingą „stand up“ programą „Svajonių jaunikis“ ir nevilties kupinas komiko jaunas akis.
Renginio trukmė: ~1 val. 30 min.

Istorinė absurdo komedija „1410. Valanda prieš mūšį“
2024-04-10 18:00 | Šiaulių kultūros centro Didžioji koncertų salė (Aušros al. 31)
Ėjo tūkstantis keturi šimtai dešimtieji Kristaus metai. Liepos penkioliktąją, antradienį, penkiasdešimt tūkstančių nesipraususių vyrų išsirikiavo lemiamam mūšiui prie Griunfeldo kaimelio.

Visi… beveik visi… Ta prasme, VISI! Išskyrus du.

Tie du, likus valandai iki susirėmimo, vienodai stipriai suprato, kad nenori eiti į anas negailestingas kautynes, šiandien mums geriau žinomas „Žalgirio“ mūšio vardu.

Vienas jų – Skomantas – tikras užsispyręs žemaitis, užaugintas motinos meškos. Visą gyvenimą praleidęs miškuose ir pelkėse.

Kitas, pagal paskutinę madą šaukiamas Justeniu, gyvena Vilniuje (kartą buvo išvykęs į Prahą). Tėvas dirbo valdišką darbą pas Kęstutį, motina – lenkė.

Pažvelgęs į abu, rastum daugiau skirtumų nei panašumo.

Bet… per tą paskutinę emocijų kupiną valandą įvyks tektoninis šių asmenybių pasaulėžiūros lūžis. Trumpalaikis, bet visiškas lietuvių genetinio kodo susivienijimas.

Paskutinės valandos iki „Žalgirio“ mūšio atkūrimas su geriausiais Lietuvos komikais – istorinė absurdo komedija „1410. Valanda prieš mūšį“.

Režisierius – Antanas Obcarskas
Dailininkas – Vitalis Čepkauskas

Skomantas – Mantas Stonkus
Justenis – Justinas Jankevičius
Ūdrys – Vanilla Killa B

Renginio trukmė: ~1.20 val.

Koncertas „Baletijos karalystė. Šokių mokykla“ su Šiaulių kultūros centro choreografijos studija „Impresija“
2024-04-08 18:00 | Šiaulių kultūros centro Pramogų salė „Maksas“ (Aušros al. 31)
Balandžio 8 d. 18 val. Šiaulių kultūros centre vyks koncertas „Baletijos karalystė. Šokių mokykla“ su Šiaulių kultūros centro choreografijos studija „Impresija“ (meno vad. Inga Širvienė).
Baletijos karalystėje išaušo dar viena šviesi, saulėta, kupina džiaugsmo ir neapsakomo grožio diena. Niekas net neprisiminė negandų ir tamsumų, kurios rodos tik ką buvo apgaubusios nuostabiąją Baletijos karalystę.
Visas blogis slinko vis tolyn, tolyn, tolyn…
Baletijos karalystės Šokių mokykloje gyvenimas virte virė.
Vieni bėgo, kiti matavosi repeticijų rūbus, treti prie veidrodžių bandė prisiminti sudėtingiausias šokių pozicijas. Visi Baletijos karalystės Šokių mokyklos mokiniai puikiai žinojo, kad norint keliauti savo troškimų ir svajonių link, reikia nugalėti visas negandas ir įdėti labai daug pastangų.
Na, o dabar kviečiame jus tyliai praskleisti sunkias, raudono aksomo užuolaidas ir akies krašteliu žvilgtelėti, kaip sekasi nuostabios Baletijos karalystės šokėjams keliauti savo tikslo link.
Renginio trukmė: ~1 val.

Velykėlės
2024-04-07 12:00 | Žaliūkių vėjo malūnas
Balandžio 7 d., sekmadienį, 12 val. Žaliūkių malūnininko sodyboje (Architektų g. 73, Šiauliai) vyks tradicinė Atvelykio šventė – Velykėlės.
Susirinkusiųjų lauks Velykės apsilankymas, margučių ridenimas, gražiausių margučių rinkimas ir apdovanojimas, Velykėlių kiaušinienės kepimas ir skanavimas, edukaciniai užsiėmimai, šokiai, liaudiški žaidimai, varžytuvės, sūpuoklės, prizai ir siurprizai.

Dalyvauja:
Šiaulių „Juventos“ progimnazijos 2 C klasės lalauninkai, vad. Eglė Baranauskienė.
Šiaulių Gegužių progimnazijos kolektyvai:
„GASUŽIS“, vad. Rosita Kalinienė ir Gendvydas Karpavičius,
„ČIUTULIS“, vad. Rima Šereivienė,
„JUOSTINAS“, vad. Edita Montvilienė,
„UPYNIKĖ“, vad. Daiva Virakienė.

Įėjimas nemokamas.

Respublikinis vyresniųjų liaudiškų šokių festivalis „Šokio sūkury 2024“
2024-04-06 15:00 - 17:00 | Šiaulių kultūros centro Didžioji koncertų salė (Aušros al. 31)
Balandžio 6 d. 15 val. Šiaulių kultūros centre vyks respublikinis vyresniųjų liaudiškų šokių festivalis „Šokio sūkury 2024“.
Dalyvauja VšĮ „Šermukšnio kekė“, vyresniųjų liaudiškų šokių grupė „Šermukšnis“ (meno vad. Indrė Šerpytienė, vad. Evaldas Račkauskas), Šiaulių kultūros centro liaudiškų šokių grupė „Vajaunas“ (meno vad. Romualdas Laugalis), Plungės kultūros centro vyresniųjų liaudiškų šokių ansamblis „Suvartukas“ (vad. I. Baltikauskaitė), Šiaulių kultūros centro liaudiškų šokių ansamblis „Kalatinis“ (men. vad. Indrė Šerpytienė ir Evaldas Račkauskas), Pasvalio kultūros centro Ustukių skyriaus vyresniųjų liaudiškų šokių kolektyvas „Šėltinis“ (vad. N. Sakalauskienė), Biržų kultūros centro vyresniųjų liaudiškų šokių grupė „Verpetas“ (vad. D. Kalkienė), Panevėžio kultūros centro vyresniųjų liaudiškų šokių kolektyvas „Miestelėnai“ (vad. J. Nagrockis).
Renginio trukmė: ~1 val. 30 min.

Muzikinė dvikova - Justinas Jarutis prieš Gjan
2024-04-05 20:00 | Šiaulių arena
Po ketverių metų pertraukos, RED BULL SOUNDCLASH muzikantų dvikova sugrįžta. Šįkart čia susikaus Justinas Jarutis ir GJan. Abu atlikėjai kepa vieną hitą po kito, renka milijonus perklausų ir turi būrius aistringų fanų.
O fanai čia yra itin svarbūs, nes dvikovos laimėtoją nulems būtent jie. Koncerto erdvėje įrengti garso matuokliai po kiekvieno atlikėjo pasirodymo matuos ovacijų sukeltą triukšmą – ir laimės tas atlikėjas, kurio fanai bus triukšmingesni.
Dvikovą sudarys ketvertas raundų. Pirmasis – PERDAINAVIMAS. Jo metu atlikėjai atlieka jiems abiems parinkto bendro kūrinio savo koverius. Antrasis – PERĖMIMAS. Atlikėjui pradėjus dainuoti savo gabalą, jį užbaigia oponentas. Trečiasis – SUSIRĖMIMAS. Tai visad stebinantis raundas, mat abu atlikėjai atlieka po tris savo kūrinius… netikėtuose, jų įprastos kūrybos žanrus perlipančiose aranžuotėse. Galiausiai – KVIESTINIS SVEČIAS. Kaip supratote, atlikėjai traukia kozirius – kviestines žvaigždes, su kuriomis atlieka bendrus kūrinius.
Tai – daugiau nei tik koncertas, tai – unikali muzikinė patirtis nepanaši į jokį kitą koncertą pasaulyje. Tad įrodykite, kad jūsų mylimas atlikėjas nusipelnė pergalės.

Grupės „Pikaso“ koncertas „9131“
2024-04-05 19:00 | Šiaulių kultūros centro Didžioji koncertų salė (Aušros al. 31)
Balandžio 5 d. 19 val. Šiaulių kultūros centre grupė „Pikaso“ švęs muzikinės veiklos 25-metį.
Jubiliejinio koncertų turo „9131“ metu jūsų lauks pasirodymai, kuriuose skambės geriausios, ketvirtį amžiaus skirtingų kartų gerbėjų širdis virpinančios dainos.
Šventinio turo pavadinimas – ne atsitiktiniai skaičiai, jie įprasmina „Pikaso“ gyvavimo istoriją. Skaičiuojant nuo grupės įkūrimo 1999 m. sausio 1-ąją iki 2024 m. sausio 1 d. „Pikaso“ gyvuoja 9131 dieną.
„Pikaso“ sako, kad kiekvienas jubiliejinio turo koncertas taps ypatingu įvykiu: ruošiama išskirtinė scenografija, gerbėjų laukia intriguojančios staigmenos.
Renginio trukmė: ~1 val. 30 min. (su pertrauka)

MEILĖS AUDRA. Barselonos flamenko baletas
2024-04-05 19:00 | Valstybinis Šiaulių dramos teatras, Tilžės g. 155, Šiauliai, 76297, Lietuva
Barselonos flamenko baletas (Barcelona Flamenco Ballet)
Režisierius David Gutiérrez
Režisieriaus asistentas Jaime Trancoso
Scenografas Montserrat Pons
Kostiumų dailininkas Hockerty, Producciones Gutiérrez
Šviesų dailininkas Salvador Llorca
Kompozitorius David Gutiérrez
Choreografas David Gutiérrez
Aktoriai/atlikėjai: David Gutiérrez (šokėjas), Judith Martín González (šokėja), Joel de Pepa (vokalas), Jordi Centeno (gitara)
Barselonos flamenko baletas kviečia pamatyti naująjį savo šedevrą, kuriame susipina emocijos ir netikėti pojūčiai, intrigos, jėga, atsidavimas, džiaugsmas ir tragedija. Ar esate pasiruošę visa tai patirti?
Šokėjo ir choreografo Davido Gutiérrezo režisuota „Meilės audra“ (spektaklio „Luxurîa“ sumažinta versija) yra trečiasis jos kūrėjo darbas. Anksčiau jis jau buvo pastatęs šokio spektaklius „Naujasis flamenko laikas” ir „Atgimęs flamenko“, kurie su pasisekimu demonstruoti Ispanijos ir užsienio scenose. Naujausiame meniniame projekte choreografas apjungia tradicinio flamenko ir šiuolaikinio šokio elementus. Ispanų atlikėjų pasirodymas neabejotinai sužavės žiūrovus.
Per visą savo gyvavimo istoriją Barselonos flamenko baletas (BFB) siekė išryškinti socialines aktualijas. „Meilės audroje“ išaukštinama moters asmenybė ir jos vaidmuo šokyje. Siužete dominuoja jausmingumas ir skaudūs potyriai, kaip nenutrūkstanti gija vedantys iki mūsų laikų. Stebėdami šią teatralizuotą istoriją greičiausiai atpažinsite ne tik savo gyvenime sutiktus žmones, bet ir save.
Pagrindinis veikėjas – vyras, susiduriantis su vidiniais prieštaravimais. Sutikęs savo gyvenimo meilę ir vien į ją pažvelgęs, jis supranta, kad mylėti nebus lengva, nes ji – fatališka moteris – maištinga, stipri ir nepriklausoma. Dalintis su kažkuo ar ją prarasti? Viskas arba nieko. Meilė ar trumpalaikis malonumas?
Ateikite ir išgyvenkite šią istoriją. Išdrįskite pajausti „Meilės audrą“!
Balandžio 5 d. 19 val. Valstybinio Šiaulių dramos teatro Didžioji salė
BARSELONOS FLAMENKO BALETO KVARTETAS (Ispanija):
DAVID GUTIÉRREZ (šokėjas)
JUDITH MARTIN GONZÁLEZ (šokėja)
JOEL DE PEPA (vokalas)
JORDI CENTENO (gitara)

Spektaklis „Kažkas čia ne taip“
2024-04-04 18:00 | Šiaulių kultūros centro Didžioji koncertų salė (Aušros al. 31)
Vienas unikaliausių spektaklių „Domino“ teatre! Garantuotai patiks visiems, kuriems nesvetimas britiškas humoras, ironija, sarkazmas, kurie mėgsta pasijuokti ne tik iš kitų, bet ir iš savęs. Nusiteikite smagiam chaosui, netikėtiems siužeto vingiams bei specialiesiems efektams. Griežtai nerekomenduojame tiems, kurie susipykę su humoru ir yra nepataisomi pesimistai.
Ši komedija – puiki pramoga visai šeimai, kviečiame atvykti su vaikais nuo 8 metų!
Įžengę į teatro salę nenustebkite ir neišsigąskite, kad patekote kažkur ne ten… Spektaklis jau vyksta! Dramos būrelio studentai ruošiasi atsakingam įvykiui – jie visai netrukus žiūrovams pristatys savo spektaklį, detektyvinę istoriją „Žmogžudystė Haveršamo dvare“. Deja, ne viskas vyksta taip, kaip suplanuota… Aktoriai pamiršta išmoktą tekstą, pameta rekvizitus, lūžta dekoracijos – visa virtinė nesėkmių kelia vis didesnę sumaištį ir situacija darosi nebevaldoma…
„Nepamenu, kada tiek juokiausi iki žandikaulių skausmo. Labai retai būna, kad britiškas humoras taip gerai skambėtų mūsų scenoje“, – iškart po spektaklio premjeros rašė žurnalistas Ramūnas Zilnys.
Fenomenali komedija „Kažkas čia ne taip“ vadinama vienu populiariausių Brodvėjaus spektaklių. Be gausybės įvairių laimėjimų, 2015 m. šis spektaklis prestižiniuose Laurence Olivier apdovanojimuose pripažintas geriausia nauja komedija.
Renginio trukmė: ~2 val. (su pertrauka)

NEPAŽĮSTAMOS DRAUGĖS. Elžbieta Latėnaitė, Edita Užaitė
2024-04-04 18:00 | Valstybinis Šiaulių dramos teatras, Tilžės g. 155, Šiauliai, 76297, Lietuva
Režisierė – Elžbieta Latėnaitė
Scenografės – Elžbieta Latėnaitė, Edita Užaitė
Kostiumų dailininkė – Edita Užaitė
Šviesų dailininkas – Gabrielius Varnauskas
Kompozitorė – Elžbieta Latėnaitė
Garso režisierius – Linas Kubekas
Aktoriai/atlikėjai: Edita Užaitė, Emilija Latėnaitė-Beliauskienė, Martynas Vaidotas, Aidas Ašmonas, Elžbieta Latėnaitė
Spektaklis pasakoja apie dviejų labai skirtingų moterų, menininkių draugystę. Žiūrovai stebės, su kokiais stereotipais susiduria moterys šiuolaikinėje visuomenėje: šeimoje, darbo aplinkoje, asmeniniuose santykiuose. Viena iš spektaklio herojų – vieniša išsiskyrusi moteris, auginanti paauglį vaiką: didžiuliai lūkesčiai būti tobula mama turi skausmingų pasekmių tiek jai, tiek santykiui su vaiku.
Kita herojė – homoseksuali moteris, gyvenanti dvigubą gyvenimą. Ji gyvena nuolatinėje įtampoje ir rizikuoja netekti arba šeimos arba mylimos moters.
Likimas suveda šias moteris ir jos per gyvenimiškas, o dažnai labai komiškas situacijas ieško kelio į save.

Domantas Razauskas, Saulius Petreikis ir Paulius Rukas. TEATRO DIENOS KONCERTAS
2024-03-29 18:30 | Valstybinis Šiaulių dramos teatras, Tilžės g. 155, Šiauliai, 76297, Lietuva
Žinomo dainų autoriaus, atlikėjo, poeto Domanto Razausko ir multiinstrumentalisto Sauliaus Petreikio duetas puikiai atpažįstamas iš savo unikalaus muzikinio braižo bei skambesio. Kiekvienas dueto koncertas yra įsimintinas ir nepakartojamas, nes atlikėjai nevengia improvizacijų, kurios žinomoms dainoms suteikia naują ir netikėtą skambesį. Šio dueto atliekama muzika ir poetiški tekstai paliečia kiekvieno širdies kertelę – atlikėjai nuoširdžiai tiki tuo, ką daro, ir priverčia tuo tikėti klausytojus. Koncerte skambės gražiausios jau gerai žinomos ir naujos Domanto dainos, palydimos neprilygstamų Sauliaus improvizacijų. Specialiame Teatro dienai skirtame koncerte prie dueto prisijungs bosistas Paulius Rukas.
Jaukus akustinis koncertas skirtas susitikti su tais, su kuriais norisi susitikti ir kartu švęsti Teatro šventę. Kartu tai ypatinga dovana ne tik teatro, bet ir muzikos, poezijos gerbėjams bei visiems, pasiilgusiems šviesos ir prasmės scenoje. Kviečiame kartu pasinerti į muzikos garsų magiją, švęsti gyvenimą, dalintis jausmais ir mėgautis trapiomis džiaugsmo akimirkomis!
Šventinio koncerto metu netruks ir siurprizų. Be to, pirmieji sužinosime, kurie Valstybinio Šiaulių dramos teatralai pelnys geriausių 2023-ųjų metų aktorių apdovanojimus.

Naisių vasaros teatro muzikinė programa-koncertas
2024-03-29 18:00 | Šiaulių kultūros centro Didžioji koncertų salė (Aušros al. 31)
Kovo 29 d. 18 val. Šiaulių kultūros centro Didžiojoje koncertų salėje bus rodomas Naisių vasaros teatro muzikinė programa-koncertas.
Naisių vasaros teatro aktorių paruošta muzikinė programa-koncertas skirtas žiūrovui atsipalaiduoti ir puikiai praleisti vakarą. Programa neturi jokių rėmų ar scenarijaus, čia skamba daugeliui žinomos bei savos kūrybos gyvai atliekamos dainos. Didžiausia koncerto dovana – laisvė, kuri nesislepia už personažų, sukurtų istorijų. Scenoje matysite pačius tikriausius žmones, su savo tikromis emocijomis ir išgyvenimais atliekant muzikinius kūrinius.
Nekantriai žiūrovų lauks Vaida, Jūratė, Karolis, Remigijus, Arūnas, Tomas, Valdas ir Edgaras.
Renginio trukmė: ~1.30 val.
Įėjimas su kvietimais. Kvietimus nuo kovo 1 d. galima pasiimti Šiaulių kultūros centro kasoje.
Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691.

„Grupė 2“ gyvo garso koncertas „Prisiminimai“
2024-03-28 18:00 | Šiaulių kultūros centro Didžioji koncertų salė (Aušros al. 31)
„Grupė 2“ – Karolis ir Donatas – ne vieną dešimtmetį scenoje dirbantys, skirtingų kartų gerbėjų puikiai žinomi atlikėjai ir kūrėjai Karolis Akulavičius ir Donatas Balvočius.
„Kai kas vakarą“, „Prisėdai šalia“, „Na, o kaip Tau dabar?“, „Iš mano širdies“, „Kiek daug…“ „Man nesvarbu“, „Lakūno sapnas“, „Ar mylėti nori tu?“, „Nepabaigta istorija“ – tai dar tikrai ne visas, laiko patikrintų ir pamiltų, dainų sąrašas. Dainos, kurias norisi visiems niūniuoti, šokti ir dainuoti kartu. O kaip gi be naujų dainų? Jos irgi skambės „Grupės 2“ koncerte!
Duetas savo charizma ir nuostabiais balsais dovanos nepamirštamą ir jau hitais tapusių dainų vakarą!
Kartu su grupe pasirodys:
Karolis Žioltikovas – gitara
Kęstutis Radavičius – bosinė gitara
Evaldas Sidaras – mušamieji
Renginio trukmė: ~1.20 val.

Šiaulių kultūros centro teatro studijos „Gūžta“ poezijos spektaklis pagal M. Martinaitį „Kukučio ieškonės“
2024-03-27 14:00 | Šiaulių kultūros centro Didžioji koncertų salė (Aušros al. 31)
Kovo 27 d. 14 val. Šiaulių kultūros centro Didžiojoje koncertų salėje bus rodoma premjera – Šiaulių kultūros centro teatro studijos „Gūžta“ (meno vad. Lina Jankauskaitė-Peleckienė) poezijos spektaklis „Kukučio ieškonės“ pagal M. Martinaičio kūrybą.
Režisierė – Lina Jankauskaitė-Peleckienė
Dailininkė – Urtė Augustinavičiūtė
Trukmė – 50 min.
Reikalinga registracija tel. +370 683 57 691 arba Šiaulių kultūros centro kasoje. Kasos darbo laikas darbo dienomis 9–18 val., VI–VII 1 val. prieš renginį.

Spektaklis rekomenduojamas auditorijai nuo 14 metų.

„Aktorių trio" surengs koncertas VĖL KARTU
2024-03-26 18:30 | Valstybinis Šiaulių dramos teatras, Tilžės g. 155, Šiauliai, 76297, Lietuva
Į „Aktorių trio” koncertus kviečia geros muzikos ekspertai „Bardai LT”.
Neįtikėtina, tačiau jie ir vėl kartu. Gal kiek pasikeitę, šiek tiek metais apėję, tačiau išsaugoję sielų giminystę ir pagarbą bendroms visų trijų vertybėms – muzikai ir poezijai. Legendiniam „Aktorių trio” – Kostui Smoriginui, Olegui Ditkovskiui ir Sauliui Bareikiui – lygių iki šio nėra.
Gruodį surengę itin sėkmingus koncertus Palangoje, Kaune ir Panevėžyje, gerbėjų prašymu „Aktorių trio” pasirodys Valstybiniame Šiaulių dramos teatre – Teatro dienos išvakarėse, kovo 26 d. 18:30 val. Nostalgijos kupiname, laiko patikrintų autorinių dainų koncerte aktoriams akomponuos kompozitorius, pianistas, dainų aranžuotojas Audrius Balsys.
„Kai pradėjome dainuoti, negalvojome, kad mūsų dainos taps tokios populiarios. Tai, ką darėme, buvo subjektyvu, asmeniška, labai artima kasdienybei”, – taip „Aktorių trio” apibūdina O. Ditkovskis.
„Muzika yra dvasinės savijautos dienoraštis. Kūryba kyla ne tik iš individualių patirčių ar atspindi žmogaus vidų, bet ir siunčia asmeninę žinutę klausytojams”, – sako S. Bareikis.
O K. Smoriginas neabejoja, kad net ir senas, klausytojų pamėgtas dainas galima sudainuoti naujai – kaskart ant scenos skiriasi jų interpretacijos, akcentai.
Net aštuonerius metus lauktas susitikimas su legendine grupe klausytojų širdis neabejotinai užpildys nuoširdžiu, gyvenimą žadinančiu tikrumu.
„Aktorių trio” susibūrė 1995 metais. Žinomi aktoriai, scenoje atliekantys širdį virpinančias autorines dainas, žaibiškai tapo populiarūs. Anšlaginiai koncertai, dideliais tiražais parduodami albumai, gastrolės užsienyje, skambesio ir grojimo manieros savitumas – visa tai paskatino dar didesnį susidomėjimą aktorių atliekama autorine daina.
Nors būta ilgesnių ir trumpesnių kūrybinių pertraukų, kaip teigia patys menininkai, „Aktorių trio” fenomenas visada buvo geras tekstas ir gera muzika, o visos jų dainos yra atviravimai ir išpažintys.

Šokių vakaras. Groja Sigitas
2024-03-24 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2024 m. kovo 24 d. 17 val.

5 Eur

Kovo 24 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Sigitas.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Organizatorius – Šiaulių kultūros centras.

Fortepijoninės muzikos koncertas „Būtis dabartyje“
2024-03-23 14:00 - 14:30 | Chaimo Frenkelio viloje
„Pabūti dabartyje kartu su muzika”.
Štai taip paprastai, tačiau skambiai, pianistė Giedrė Mažeikaitė-González pakvies išgyventi ir patirti dabarties trapumą, besiklausant klasikos genijų J.S.
Bach, D.Scarlatti, J.Haydn bei F.Chopin muzikinių šedevrų fortepijonui.

Giedrė Mažeikaitė -González – pianistė, respublikinių bei tarptautinių konkursų laureatė. Baigusi Nac.M.K.Čiurlionio menų mokyklą, toliau studijavo Katalonijos aukštojoje muzikos mokykloje, Barselonoje bei Karališkoje Madrido konservatorijoje, Ispanijoje. Solo bei kamerinius pasirodymus Giedrė yra surengusi Ispanijoje, Italijoje, Prancūzijoje, Andoroje bei Meksikoje.
2022m. LR Seimo narės prof. dr. V.Targamadzės įteikta padėka už klasikinės muzikos puoselėjimą.

Koncertas nemokamas*.

Justino Visicko „stand up“ pasirodymas „Jėzaus marozas“
2024-03-21 19:30 | Šiaulių kultūros centro Kamerinė salė (Aušros al. 31)
Kovo 21 d. 19.30 val. Šiaulių kultūros centre „stand up“ pasirodymą „Jėzaus marozas“ surengs komikas Justinas Visickas.
„Jėzaus marozas“ gali skambėti kiek neįprastai. Bet aš augau tiek rajone, tiek bažnytinėje aplinkoje. Vadinasi, abi jos turėjo įtakos mano kaip asmenybės formavimuisi. Tik marozai ginasi kumščiais, aš – juoku. Paruošiau šviežią programą, kuri, manau, verta jūsų dėmesio“, – į renginį kviečia komikas.
Bus apšildantis komikas.
Renginio trukmė: ~1.30 val.

Baletas KARMEN su holograminėmis video instaliacijomis. Baltijos Baleto Teatras
2024-03-21 18:30 | Valstybinis Šiaulių dramos teatras, Tilžės g. 155, Šiauliai, 76297, Lietuva
Režisierė ir choreografė – Baltijos baleto teatro įkūrėja Marija Simona Šimulynaitė
Vaizdo projekcijų kūrėjas – Vytautas Žarnauskas
Scenografija ir kostiumai – Erlandas Smolskas, Egidijus Rainys
Šviesų dailininkai – Mantas Bartusevičius
Baleto artistai – Evelina Fokina, Pijus Ožalas, Danielius Voinovas, Simonas Laukaitis
Baletas KARMEN tai vienaveiksmis spektaklis, pagal G. Bizet–R. Ščedrino „Karmen siuitą”, su holograminėmis video instaliacijomis. Fatališkas Karmen paveikslas jau daugiau kaip šimtą metų žadina įvairių sričių menininkų vaizduotę. Už jį turime būti dėkingi Prosperui Merime. Jo novele rėmėsi ir režisierė bei choreografė Marija Simona Šimulynaitė. Pasako jos, kūrinio ašis yra ne Karmen, o vyrų istorijos, jų likimai, kuriuos ši moteris suraizgo kaip voratinklius. Tai kenčiančio vyro drama. Baleto spektaklis, kaip ir novelė, prasideda atvirkštine chronologija – Don Chose atsidūrus ties beprotybės riba, praradus moralę ir viltį, suvokiant, kad laukia mirtis, atsitiktinai sutiktam keliautojuj jis pasakoja savo istoriją, kurioje galutinį tašką padės Karmen. Labai svarbu, kad žiūrovas nesitikėtų scenoje pamatyti mums įprastą Karmen. Ši versija – kitokia. Tai moteris, primenantį chameleoną. Vieną akimirką ji seksuali, jautri ir gundanti, kitą – šiurkšti, vyriška, buitiška, tarsi šnypščianti gyvatė. Jos emocijų skalė labai plati ir nuolat kintanti. Karmen trokšta mirti ir atgimti, ji per susinaikinimą siekia naujos pradžios kitame gyvenime – sako režisierė ir choreografė.
„Karmen vaidmuo – kiekvienos balerinos svajonė, – sako režisierė ir choreografė M. S. Šimulynaitė, pagrindinį baleto vaidmenį patikėjusi Evelinai Fokinai. Karmen mylimuosius įkūnys šokėjai – Pijus Ožalas (Don Chosė), Simonas Laukaitis (toreadoras Eskamiljas), Danielius Voinovas (leitenantas, keliautojas) toks rekordiškai mažos sudėties baleto pastatymas turbūt bus unikalus ne tik Lietuvoje, bet ir pasaulyje, o taip pat techniškai realizuoti – labai sudėtingas. Šis spektaklis tai bendras projektas Baltijos baleto teatro (BBT) ir Panevėžio muzikinio teatro. BBT režisierės Marijos Simonos Šimulynaitės pagal G. Bizet–R. Ščedrino „Karmen siuitą” kuriamas vienaveiksmis baletas keturiems šokėjams ir hologramai bus pirmoji šio kūrinio pastatymo versija, kurioje ypatinga vieta skiriama technologijoms: į spektaklio dramaturgiją lyg atskiras personažas įsilies holograminės vaizdo projekcijos. Spektaklyje naudojamas legendinis Sauliaus Sondeckio ir Lietuvos kamerinio orkestro interpretacijos įrašas.

Šou DANCE MACHINE - Michael Jackson Tribute
2024-03-20 19:00 | Šiaulių arena
Patirkite unikalų šou su geriausiais legendinio pop karaliaus hitais –
DANCE MACHINE – Michael Jackson Tribute ! Šio projekto autorius ir pagrindinis atlikėjas – pasaulinio garso šokėjas, aktorius ir choreografas SacMJJ – Adrianas Alvarezas, Ispanija
SacMJJ dirbo su LaVelle Smith jaunesniuoju, kuris ne tik 23 metus buvo Michaelo Jacksono šokių choreografas, bet ir su daugeliu kitų pasaulinių žvaigždžių, tokių kaip Beyonce, Rihanna, The Rolling Stones ir Janet Jackson. SacMJJ buvo Vincento Patersono choreografo asistentas, režisierius, šokėjas ir daugelio Michaelo Jacksono ir Madonnos hitų choreografas.
DANCE MACHINE – Michael Jackson Tribute turo metu, lydimas profesionalių šokėjų, SacMJJ atliks šokių choreografijas iš Billie Jean, Beat It, Smooth Criminal, Thriller ir daugelio kitų hitų.
Organizatoriai tiki, kad šio turo pasirodymai bus greitai išparduoti, todėl nedvejodami užsisakykite bilietus jau šiandien ir pakvieskite draugus į šią unikalią patirtį!

Virtuali kelionė į dinozaurų pasaulį „MultiZaurai“
2024-03-20 19:00 | Šiaulių kultūros centro Didžioji koncertų salė (Aušros al. 31)
Šou „MultiZaurai“ – tai virtuali kelionė į dinozaurų pasaulį.
Jūs pateksite į paslaptingą salą, praleisite daugybę milijonų metų, matysite atgijusius roplius, tyrinėsite dinozaurų pėdsakus, bandysite su jais bendrauti viena kalba. O svarbiausia, jūs atliksite sunkią misiją – gelbėsite salą ir visus dinozaurus nuo vulkano.
Valdyti gamtos reiškinius ir keliauti laiku galėsite su unikaliomis šviesos diodų apyrankėmis. Panirkite į dinozaurų pasaulį!
Spektaklyje kiekvienas žiūrovas taps šou dalimi. Čia ne tik bus galima stebėti įdomų veiksmą, bet ir aktyviai dalyvauti jame. Kiekvienas žiūrovas gaus interaktyvią apyrankę, kuri padės valdyti šou siužetą ir suteiks supergalias.
Renginio trukmė: ~1 val.

Juozas Erlickas „Už stiklinių lietaus grotų“
2024-03-19 18:00 | Šiaulių kultūros centro Didžioji koncertų salė (Aušros al. 31)
Kovo 19 d. 18 val. Šiaulių kultūros centro Didžiojoje koncertų salėje vyks Juozo Erlicko renginys „Už stiklinių lietaus grotų“.
Programos tipas – nauja. Bet gali naudotis ir seni žmonės.
Programos stilius – atbulinis.
Programos detalės – lietuviškos, surinktos Žemaitijoj, Zarasų apylinkėse ir Vilniaus krašte. Priemaišų (angl, rus) – ne daugiau kaip 0,01 proc.
Programos turinys – deja, tai slapta informacija. Su programa turės teisę susipažinti tik patikrinti, salėn įleisti asmenys.

Programos techniniai duomenys:
Žodis – yra.
Muzika – yra.
Vaizdas – nėra.
Galimybė programą sutrumpinti – yra.
Galimybė perjungti į aukštesnę kokybę – nėra.
Publikos apšildymas – nėra.
Smegenų aušinimas – yra.
Žiūrovų išvarymas iš salės – yra.
Efektyvumo klasė – E.
Bendra galia – 1000.
Garantija – kitą rytą jau nieko nebeprisiminsite.

Renginio trukmė: ~2.30 val. (su pertrauka)

Interaktyvus spektaklis vaikams „Šunyčiai skuba į pagalbą“
2024-03-17 12:00 | Šiaulių kultūros centro Didžioji koncertų salė (Aušros al. 31)
Ei, vaikai, ar pasiilgote drąsiųjų šunyčių komandos? Ar Jūs pasiruošę nerti kartu su visais į nepaprastus nuotykius? Taip? Tuomet laukiame Jūsų visų NAUJAME, interaktyviame, kupiname nuotykių ir muzikos spektaklyje – „Šunyčiai skuba į pagalbą“!

Jums teks kartu su herojais surasti dingusią draugę ir įveikti visas kliūtis, kurios pasitaikys kelyje.
Apsilankysite netikėčiausiose vietose, išmoksite išvaikyti nuobodulį, susitiksite akis į akį su dideliu liūtu, aplankysite išdykėles beždžiones bei pamatysite kitus nepaprastus herojus.
Interaktyvus, nuotaikingas ir pamokantis spektaklis tikrai nepaliks abejingų širdžių!
Laukiame Jūsų!
Vaikams iki 2 m. imtinai (neužimant papildomos vietos, su suaugusiojo priežiūra) įėjimas nemokamas! Renginio vietoje pateikti vaiko amžių įrodantį dokumentą.
Renginio trukmė: ~1.15 val. (su pertrauka)

Edmundo Kučinsko koncertas
2024-03-16 18:00 | Šiaulių arena
Vienas populiariausių Lietuvos dainininkų Edmundas Kučinskas ruošiasi savo ypatingiems koncertams didžiausiose šalies arenose. Lietuviškos estrados grandas šventininį pasirodymą kovo 16 d. surengs Šiaulių arenoje.
Naujos koncertinės programos moto – „Tai, kas paprasta, gražu ir amžina“. Tai dainos, kurios amžinos kaip saulė, jūra, smėlis, kurios eina iš širdies į širdį ir sukuria ilgai išliekančias bendrumo akimirkas.
Dainininkui akompanuos E. Kučinsko naujai sukurtas populiariosios muzikos orkestras, kuriame gros talentingiausi ir profesionaliausi Lietuvos muzikantai.
„O koks koncertas be staigmenų? Žinoma, bus ir jų!„– intriguoja E. Kučinskas.
Ilgametė sėkminga Edmundo Kučinsko sceninė patirtis, išskirtinis muzikalumas, ypatingas balso tembras, autentiškas, su niekuo nesumaišomas stilius, ekspresija ir charizma lemia, kad jo koncertai visada yra nuostabi pramoga ir geros nuotaikos garantija, puiki dovana sau ir artimiesiems.
„Švęskime gyvenimo šventę kartu!“ – kviečia Edmundas Kučinskas visus, pasiilgusius elegantiškos, kokybiškos, klasikinio formato ir šiuolaikiško skambesio pop muzikos.
Štai kaip pats Edmundas sako apie savo būsimus koncertus:
„Mieli bičiuliai!
Kviečiu Jus šį magišką metų laiką leistis su manimi į muzikinę kelionę po gražiausius ir amžinus žmogaus jausmus: meilę, draugystę, laimę, džiaugsmą, o kartais liūdesį ir skausmą. Pažadu būti patikimu šios kelionės palydovu, nuvesiančiu jus į spalvingą kaip pats gyvenimas šventinę pasaką, kurioje bus ir džiugesio, ir melancholijos, ir energingų linksmų ritmų. Kviečiu pasimėgauti dainomis, kurios paprastos ir amžinos kaip dangus ir žvaigždės, kaip jaukiai spindinčios Kalėdų lemputės, kaip iš dangaus tyliai besileidžiančios snaigės. Daina yra tai, kas sujungia širdis ir sukuria bendrumo akimirkas, kurios išlieka atmintyje dar ilgai ir sugrįžus į kasdienybę. Tai – gyvenimo džiaugsmas, kurį kviečiu patirti gyvai savo koncerte. Kviečiu visus – ir tuos, kurie daug metų buvo su manimi ir tapo mano bičiuliais ir draugais, ir tuos nepažįstamuosius, kurie pasiilgo elegantiškos, kokybiškos, klasikinio formato ir šiuolaikinio skambesio pop muzikos. Mano koncerte bus ir šiaurietiškos melancholijos, ir pietietiškos kaitros. Jame bus ir naujausių dainų, ir jūsų pamėgtų hitų. Tikiu, kad savo dainomis sušildysiu sužvarbusias širdis, paguosiu kenčiančias, pripildysiu jas šviesos ir meilės, uždegsiu tikėjimo kalėdiniais stebuklais ugnelę, kuri naktį pavers aušra, priešus – draugais, o neapykantą – meile. Bent vieną vakarą tikrai būsiu jūsų visų antidepresantu. Tesnigs ne tik raudonom rožėm, bet ir džiaugsmu, viltimi ir meile!„
Jūsų Edmundas Kučinskas

AŠ ESU KOVO 11. Šeiko Šokio teatras
2024-03-13 18:30 | Šiaulių dramos teatro Mažoji salė
enginio organizatorius – VšĮ Šeiko Šokio teatras.
Choreografas ir idėjos autorius: Darius Berulis
Dramaturgė: Agnė Biliūnaitė
Prodiuserė: Goda Giedraitytė
Muzika: Max Richter, Arvo Part
Šokėjai: Oksana Griaznova, Mantas Ūsas, Marius Pinigis
14+ m. amžiaus žiūrovams skirtas šokio spektaklis, kviečiantis pažinti Lietuvą savyje. Du broliai akistatoje su likimo ir istorijos lūžiu – Lietuvos okupacija – pasirinko skirtingus kelius: vienas tapo partizanu, kitas – stribu. Tarp jų liko abu juos mylinti ir jų mylima sesuo. Tai spektaklio choreografo Dariaus Berulio senelio papasakota pokario Lietuvoje nutikusi istorija, kuri skleidžiasi juodžemiu dengtoje, žibintų apšviestoje nakties mišką primenančioje erdvėje.
Spektaklis kviečia atpažinti Kovo 11 savyje. Ši šeimos drama iškelia bendražmogiškas patirtis: vidiniai prieštaravimai,
vienatvė, išdavystė, kova už savo vertybes. Kas turėtų nutikti, kad tavo brolis, sesuo, draugas taptų mirtinu priešu?
Kaip susitaikyti su artimųjų pasirinkimais? Kaip juos apsaugoti?
Aš esu Charlie, – sakė Paryžius.
Aš esu Mariupolio vaikų darželis, – sakė Vytautas Landsbergis.
Aš esu vardan tos, – sakė mano senelis.
O kas esu aš?

Nuotraukų autoriai: Eglė Sabaliauskaitė / Augustinas Našlėnas.

Susitikimas su Benediktu Vanagu
2024-03-13 11:00
Ei, jaunuoliai, turime gerų žinių ir skubame dalintis su jumis! Mes ir toliau „Sprogdinam rožinius karjeros burbulus“.
Šįkart tai darysime ne OPEN – atvira jaunimo erdvė, nes pas mus svečiuose bus Lietuvos autosporto lenktynininkas – BENEDIKTAS VANAGAS.
Tai žmogus, kuris šiemet Dakaro ralyje pasiekė 8 vietą bendroje įskaitoje, tuo metu tai buvo aukščiausia lietuvių pasiekta vieta automobilių įskaitoje, ir 3 vietą 10-ame greičio ruože – asmeninis rekordas.
Tai žmogus, kuris šiemet pripažino, kad suprato algoritmą, kaip veikia Dakaras ir tam reikėjo net 12-os metų.
Tai žmogus, kuris ne kartą įrodė mums visiems, kad sunkus darbas, nemigos naktys, kova su savimi ir šiek tiek sėkmės yra tie dalykai, kurie verčia žmogų nepasiduoti, motyvuoja ir leidžia pasiekti savo tikslų.
Norit išgirsti, koks iš tiesų yra lenktynininko gyvenimas ir pamatyti, koks yra tikrasis lenktynininkas?
Gal įdomu, ar tai profesija, pašaukimas, gyvenimo būdas, hobis, ar kažkas kito?
O gal smalsu, kas motyvuoja žmogų ir padeda siekti tikslų?
Jei bent į vieną klausimą atsakei TAIP, tuomet susimatom kovo 13 d. 11:00 val. VU Šiaulių akademijos 205 auditorijoje (Vytauto g. 84, Šiauliai).
Pažadam įsimintiną, įspūdingą, nerealų ir galbūt vienintelį tokį susitikimą su ypatingu žmogumi – Benediktu Vanagu. Nepraleiskit progos!
Vietų skaičius ribotas (visoms mokykloms kol kas suteikiamas vienodas vietų skaičius – po 20 vietų), tad paskubėkite registruotis.
Registracijos anketą rasite čia
Pagal VšĮ Žmogiškųjų išteklių stebėsenos ir plėtros biuro atvirosios jaunimo erdvės OPEN pateiktą informaciją

Koncertas „Laisvės įkvėpti“, skirtas Lietuvos nepriklausomybės atkūrimo dienai
2024-03-11 14:00 | Šiaulių kultūros centro Didžioji koncertų salė (Aušros al. 31)
Kovo 11-ąją švęskime 34-uosius nepriklausomos Lietuvos metus drauge!
Laisvė – neįkainojamas dalykas kurti, tobulėti ir dalintis džiaugsmu su kitais. Norime Jus pakviesti šią dieną praleisti koncerte „Laisvės įkvėpti“, kuris vyks kovo 11 d. 14 val. Šiaulių kultūros centre ir pasimėgauti muzika, kurią dovanos: Šiaulių bigbendas (meno vadovas ir dirigentas Raitis Ašmanis), „Camerata Solaris“ (meno vadovas ir dirigentas Vilhelmas Čepinskis), Šiaulių Sauliaus Sondeckio menų gimnazijos mokiniai ir ansamblis „Jovarėlis“. Diriguos Raitis Ašmanis ir Vilhelmas Čepinskis.
Įėjimas tik su kvietimais! Kvietimus bus galima pasiimti Šiaulių kultūros centro kasoje nuo kovo 5 d. 9 val. (ne daugiau kaip 2 kvietimus asmeniui)!
Renginio trukmė: ~1.30 val.
